దివ్యవాణి (వారపత్రిక)

దివ్యవాణి ఆధ్యాత్మిక వారపత్రిక. మండపేట నుండి శ్రీ మెహెర్ చైతన్య నికేతన్ తరఫున ఈ వారపత్రిక వెలువడింది. కె.వి.సూర్యనారాయణ ప్రచురణకర్త. నిడదవోలు లోని మెహెర్ ప్రెస్‌లో ముద్రించబడింది. స్వామి సూర్యప్రకాష్ మెహెరానంద ఈ పత్రికకు గౌరవ సంపాదకునిగా వ్యవహరించాడు. కె.వి.సూర్యనారాయణ, డి.వి.ఎన్.మూర్తి సహ సంపాదకులు. అవతార్ మెహెర్ బాబా బోధనలు ఈ పత్రిక ప్రచారం చేసింది. 

ఈ పత్రిక తొలి సంచికలో ఈ క్రింది విధంగా ఉంది. “అవతార్ మెహెర్ బాబా వారి సేవకు అంకితమై స్వామి సూర్యప్రకాశ్ మెహెరానందజీ సంపాదకులుగా ఒక దశాబ్దికి పైగా అవిరళ కృషి సల్పిన దివ్యవాణి మెహెర్ చైతన్య నికేతన్ ట్రస్ట్ (మెహెర్-మండపేట) ఆధ్వర్యంలో తెలుగు వారపత్రికగా పునరుద్ధరింపబడి....”  

దీనిని బట్టి ఈ పత్రిక అదే పేరుతో 1978కు ముందే ఒక దశాబ్దం పాటు వెలువడిందని తరువాత వారపత్రికగా 1978లో పునరుద్ధరించబడిందని తెలుస్తున్నది.

15-10-1975 సంచికలో ఈ క్రింది అంశాలు ఉన్నాయి.
 సిద్ధపురుషుని ద్వారా జ్ఞానోదయం - మెహెర్‌బాబా వారి మహోపదేశం
 పునరంకితం (సంపాదకీయం)
 దక్షిణాదిని గల సద్గురువు
 కర్మ రహస్యం: బీజ జాగృతి
 గురుర్బ్రహ్మ నమామ్యహం
 స్మృతి - విస్మృతి
 వార్తలు
 పుస్తక పరిచయము : సమాధాన సరళి మొదటి భాగం
 నవజీవన పరమార్థం

మూలాలు
ఆంధ్రప్రదేశ్ ప్రెస్ అకాడెమీ ఆర్కీవ్స్‌లో మొదటి సంచిక మూలప్రతి]



వర్గం:తెలుగు ఆధ్యాత్మిక పత్రికలు
వర్గం:1978 స్థాపితాలు
వర్గం:తెలుగు వారపత్రికలు